**Vurdering om krav om planprogram etter plan- og bygningslovens § 4-1.**

Salangen kommune

Reguleringsplaner skiløyper, eksisterende løypenett.

* Salangstrimtraséen sak 18/466 Planid 1923201802
* Sandbergan-Seljeskog sak 18/467 Planid 1923201801
* Laberg-Einarmyra sak 18/468 Planid 1923201803

Planprogram
I hht. Plan- og bygningslovens (PBL) §12-9 skal det for reguleringsplaner som kan få vesentlige virkninger for miljø og samfunn utarbeides planprogram etter reglene i lovens §4-1.

Tiltakene som skal reguleres er godt etablerte skiløyper som har vært preparert maskinelt med snøscooter og senere tråkkemaskin siden midten av 1970-tallet og frem til i dag. Det er et etablert løypenett som skal reguleres. Løypenettet har vært benyttet både til rekreasjon, trening og konkurranse for både kommunens og regionens befolkning. Det vil ikke være behov for å gjøre noen form for naturinngrep bortsett fra jevnlig kvisting og merking av traséene (utføres allerede i dag). Alle traseene er klargjort for bruk av tidsriktige maskiner for preparering av løypene. All kjøring vil foregå på vinteren på et godt snølag, og vil således ikke sette spor i naturen.

Det er allerede etablerte løypenett som skal reguleres. Den eldste traséen, Salangstrimmen, har 40-års jubileum i 2019, og har derfor vært tråkket i over 40 år. De første årene med snøscooter, fra 2001 med tråkkemaskin. Salangstrimmen har også et par år vært arrangert fra Seljeskogen langs Høgdaløypa mot Sjøvegan, med retur tilbake til Seljeskogen. Traséen Seljeskogen - Øvre Salangen er 21 km lang.

De andre traséene, som har vært preparert og tilrettelagt for trim, helse og trivsel, er traséene Sandbergan - Snauhågen og Snauhågen - Seljeskog. Seljeskog-Sandbergan har vært tråkket med snøscooter og senere tråkkemaskin fra tidlig på 90-tallet.

Traséen Sandbergan - Snauhågen er 7,5 km lang. Høgdarunden er ca 5 km lang.

Den nyeste traséen som ble åpnet vinteren 2018 er traséen Laberg-Einarmyra som er en del av den regionale krigsminneløypen fra Sjøvegan til Tennevoll. Denne traséen er en lett tilgjengelig løype med tre start- og sluttpunkter, Laberg i Salangen, Fjellkysten i Lavangen og Einarmyra på Lavangseidet.

Traséen Laberg – Einarmyra er omlag 7,5 km lang.

De fleste traséene som skal reguleres følger i stor grad tidligere opparbeidede stier eller ferdselsveier, og noen følger også moderne skogsbilveier.

Ut fra mange års bruk av løypenettet til rekreasjon, trim og trivsel, samt at løypenettet følger gamle ferdselsveier, stier og nyere skogsbilveier vurderes det at reguleringen ikke vil få vesentlige virkninger for miljø og samfunn etter reglene i PBL §4-1.

**Vurdering av om det foreligger virkning etter KU-forskriften**

**Vurdering av om det foreligger virkning etter KU-forskriftens §6:**
Følgende planer og tiltak skal alltid konsekvensutredes og ha planprogram eller melding:
a) kommuneplanens arealdel etter §11-5 og regionale planer etter PBL §8-1, kommunedelplaner etter §11-1, og områdereguleringer etter §12-2 når planene fastsetter rammer for tiltak i vedlegg 1 og 11.
b) reguleringsplaner etter PBL for tiltak i vedlegg 1. Unntatt fra dette er reguleringsplaner der det konkrete tiltaket er konsekvensutredet i en tidligere plan og der reguleringsplanen er i samsvar med denne tidligere planen.
c) tiltak i vedlegg 1 som behandles etter andre lover enn PBL.

**Vurdering: Regulering av eksisterende skiløyper faller ikke inn under denne bestemmelsen.**

**Vurdering av om det foreligger virkning etter KU-forskriftens §8:**

Planer og tiltak som skal konsekvensutredes hvis de kan få vesentlig virkninger for miljø eller samfunn.
Følgende planer og tiltak skal konsekvensutredes hvis de kan få vesentlige virkninger etter §10, men ikke ha planprogram eller melding:
a) reguleringsplaner for tiltak i vedlegg 11. Unntatt dette er reguleringsplaner der det konkrete tiltaket er konsekvensutredet i en tidligere plan og der reguleringsplanen er i samsvar med denne tidligere planen.
b) tiltak i vedlegg 11 som behandles etter en annen lov enn PBL.

**Vurdering: Regulering av allerede eksisterende skiløyper faller ikke inn under denne bestemmelsen.**

**Vurdering av om det foreligger virkning etter KU-forskriftens §10:**

Kriterier for vurderingen om en plan eller et tiltak kan få vesentlige virkninger for miljø eller samfunn.

I vurderingen av om en plan eller et tiltak kan få vesentlige virkninger for miljø eller samfunn, skal det ses hen til egenskaper ved planen eller tiltaket, jf. annet ledd og planen eller tiltakets lokalisering og påvirkning på omgivelsene, jf. tredje ledd. Det skal også i nødvendig grad ses hen til egenskaper ved virkninger nevnt i fjerde ledd.

|  |  |  |
| --- | --- | --- |
| Egenskaper ved planen eller tiltaket omfatter: | Aktuelt: | Vurdering: |
| a) Størrelse, planområde og utforming | Nei |  |
| b) bruken av naturressurser, særlig arealer, jord, mineralressurser, vann og biologiske ressurser | Nei |  |
| c) avfallsproduksjon og utslipp | Nei |  |
| d) risiko for alvorlige ulykker og/eller katastrofer. | Nei |  |

|  |  |  |
| --- | --- | --- |
| Lokalisering og påvirkning på omgivelsene omfatter en vurdering av om planen eller tiltaket kan medføre eller komme i konflikt med: | Aktuelt: | Vurdering: |
| a) verneområder etter naturmangfoldloven kapittel V eller markaloven § 11, utvalgte naturtyper (naturmangfoldloven kapittel VI), prioriterte arter, vernede vassdrag, nasjonale laksefjorder og laksevassdrag, objekter, områder og kulturmiljø fredet etter kulturminneloven | Nei |  |
| b) truede arter eller naturtyper, verdifulle landskap, verdifulle kulturminner og kulturmiljøer, nasjonalt eller regionalt viktige mineralressurser, områder med stor betydning for samisk utmarksnæring eller reindrift og områder som er særlig viktige for friluftsliv | Nei |  |
| c) statlige planretningslinjer, statlige planbestemmelser eller regionale planbestemmelser gitt i medhold av plan- og bygningsloven av 27. juni 2008 nr. 71 eller rikspolitiske bestemmelser eller rikspolitiske retningslinjer gitt i medhold av plan- og bygningsloven av 14. juni 1985 nr. 77 | Nei |  |
| d) større omdisponering av områder avsatt til landbruks-, natur- og friluftsformål, samt reindrift eller områder som er regulert til landbruk og som er av stor betydning for landbruksvirksomhet | Nei |  |
| e) økt belastning i områder der fastsatte miljøkvalitetsstandarder er overskredet | Nei |  |
| f) konsekvenser for befolkningens helse, for eksempel som følge av vann- eller luftforurensning | Nei | Vil tvertimot gi helseeffekt |
| g) vesentlig forurensning eller klimagassutslipp | Nei |  |
| h) risiko for alvorlige ulykker som en følge av naturfarer som ras, skred eller flom. | Nei |  |

 I vurderingen av om planen eller tiltaket kan få vesentlige virkninger og følgelig skal konsekvensutredes, skal det ses hen til virkningenes intensitet og kompleksitet, sannsynlighet for at virkningene inntreffer og når de inntreffer, varighet, hyppighet og mulighet for å reversere eller begrense dem, om virkningene strekker seg over landegrensene, samt samlede virkninger av forslaget til plan eller tiltak og andre eksisterende, godkjente eller planlagte planer eller tiltak.

**Vurdering: Regulering av eksisterende skiløyper vil ikke få vesentlige virkninger for miljø og samfunn.**

**Konklusjon: Reguleringsplanene faller ikke inn under forskriftens §§6, 8 eller 10 og utløser derved ikke krav om konsekvensutredning. Vurdering mot forskriftens §4 utløser heller ikke krav om planprogram etter PBL §4-2, for planer som har “vesentlig virkning for miljø- og samfunn”.**

Salangen 12/11-18